Reklamer for dit produkt eller brand her – Besøg www.OpenSubtitles.org i dag.
I tidligere afsnit:
Jamals ulykke var ikke nogen ulykke. Det var et mordforsøg.
En kvinde forsøgte at forgive ham.
Hun var loyal mod Ihab Rashid. Han er terrorist.
Sig tak for Samira.
Du er blevet rig gennem samarbejdet med Al-Fayeed.
- Jeg er en Al-Fayeed. Jeg har magt. - Mener du, at du vil blive her?
Uden familien har vi intet.
Uden familien er vi intet.
Det er mig, Bassam. Hvad siger du til, at jeg blev i et stykke tid?
- Godmorgen. - Godmorgen.
Er du Hamid Mahfouz?
- Er du denne kvindes mand? - Mor?
Det er du vist.
- Du må følge med os. - Hvem tager sig af børnene?
I har naboer. De holder øje med dem.
Godmorgen.
- Vi har dit første rådsmøde i dag. - Hvor længe har du ligget i sengen?
- Det meste af natten. - Hvorfor det?
Så du ikke skulle tilbringe den første nat herhjemme alene.
Det virkede forkert.
Jeg har tænkt meget over det.
Det er nok vigtigt, at vi igen optræder som et par.
Har du tænkt meget over det, nu hvor jeg er præsident?
- Har du pludselig følelser for mig? - Nej, det har jeg altid haft.
Du vil det her, og jeg ønsker det for dig.
- For mig? - Ja, for dig.
Sikke en fantastisk morgen.
Først ser min kone bort fra al den smerte og ydmygelse, jeg har voldt -
- og kryber ned i min seng, nu hvor jeg er ubrugelig som mand.
Og pludselig vil min bror ikke tage tilbage til Californien -
- for at behandle børnesygdomme -
- men i stedet blive her for at holde sammen på landet.
Vil Bassam blive? Hvorfor det?
Fordi han er min bror. Eftersom det her er vores hjem.
Han tilbød det, og jeg sagde ja.
Vi har ikke brug for Bassam. Vi har hinanden og har boet her hele livet.
Vi klarer os uden en, der har været væk i 20 år og ikke kan finde rundt.
Hold op!
Jeg ved ikke præcis, hvad jeg skal. Jeg ved, at der venter møder i dag -
- og hver dag ...
Jeg synes bare, at med alt, hvad der er sket ...
At jeres farfar er død, og mens onkel Jamal bliver rask ...
... er det ikke det rigtige tidspunkt at rejse.
Jeg synes, at det er en strålende idé.
- Skal jeg holde dig med selskab? - Du er virkelig en skiderik.
Vi vil jo ikke gå glip af en erfaring skabt til en collegeansøgning.
- Kan vi tale sammen ved siden af? - Ja.
Hvad nu, hvis vi også bliver?
Talte vi ikke om det i går? Din praksis, børnenes skoler ...
Hvad er værst: At du er så langt væk, eller at vi er så langt væk fra dig?
Det giver ingen mening. Jeg er væk i tre uger, maks. en måned.
Det ved du ikke. Det kan vare længere.
Jeg er glad for, at du endelig tager dig af det her folk og land.
Du skal have udfyldt nogle tomrum.
Det ville være rart at være en del af det.
Det ville det. Det ville være rart.
Hvis vi ikke havde børn eller to praksisser.
Hvis vi ikke havde tusindvis af pligter derhjemme.
Jeg kan bare ikke se, hvordan det giver mening.
Okay. Så gør det, du må gøre. I morgen aften flyver vi hjem -
- og mens du sover, fortsætter vi med vores liv -
- og mens vi sover, fortsætter du med dit.
Og om tre uger eller måneder er vi alle tilbage i samme tidszone.
Og du har ret. Det er ikke det store problem.
- Burde jeg ikke selv tale med Jamal? - Jeg gør det alene.
Hej, Bassam.
Kan du huske Walid Rashid, fra brylluppet?
Hans ... Hans stol.
Jeg sad på skødet af ham, her på gulvet, ved hans fødder.
Hans visdom, tålmodighed, mod. Jeg forsøgte at absorbere det hele.
Det lykkedes mig at absorbere det hele.
Jeg er klar, og nu er det din tur, min søn.
Sid, lyt, og lær, så du kan blive klar.
Som I kan se, har jeg inviteret min bror, Bassam.
Ud over at han er en Al-Fayeed, er han meget klog og loyal.
Derfor vil jeg gøre ham til et permanent medlem af rådet -
- med titlen særlig rådgiver for præsidenten.
Jeg er beæret, men jeg ved ikke, om jeg bliver længe nok til en titel.
Det gør ikke noget. Den kan ikke slides op.
Men jeg foretrækker, at du har den, i fald du får brug for den.
Hr. præsident, du er uden tvivl klar over -
- at general Tariq under jagten på de skyldige bag mordforsøget på dig -
- har erklæret undtagelsestilstand i Abbudin.
Vores ven Walid Rashid er bekymret for sommerpilgrimmene i næste uge.
For hvorfor skulle de forventede 200.000 turister tage til Abbudin -
- bare for at blive kropsvisiteret og beordret indendørs klokken 18.30?
Han har givet mig denne anmodning fra over 1000 virksomhedsejere -
- som alle bliver påvirket, hvis det fortsætter ind i næste uge.
- Gav Walid dig den her, Yussef? - Ja.
Er Walid ikke onkel til Ihab Rashid, som vi leder efter?
Så bed Walid om at udlevere sin nevø -
- så ophæver general Tariq udgangsforbudet og alt det andet.
Så enkelt er det.
Hvis Walid vidste, hvor hans nevø var, ville han have sagt det.
- Har du spurgt ham? - Naturligvis.
General Tariq har også udspurgt ham.
Han hævder, at han ikke ved, hvor nevøen er.
Jeg tror ikke på ham. Tror du på ham, general?
Jeg tror kun på personer, hvis liv jeg råder over.
Men intet ville glæde mig mere end at ophæve undtagelsestilstanden.
Jeg håber stadig, at det kan ske, inden pilgrimmene ankommer.
Men det ville være dumt at slippe grebet nu, da vi med sikkerhed ved -
- at det var Walids nevø, Ihab, der stod bag kanyleangrebet på dig.
- Med sikkerhed? - Der er et vidne.
- Fortæl rådet, hvad du hedder. - Hamid Mahfouz.
- Og din kones navn? - Fatma Mahfouz.
Kendte du til forholdet mellem din kone og vores præsident?
Vent! Ahmed, du må gerne gå.
- Far ... - Nu!
Igen: Kendte du til venskabet mellem din kone og præsidenten?
Hun ... Hun sagde, at hun elskede ham.
Men hvis hun elskede ham, hvorfor ville hun så dræbe ham?
Ihab Rashid.
Han kendte til det og gav mig kanylen.
Han sagde, at han ville dræbe vores børn, hvis hun ikke gjorde det.
Jeg gav hende den og sagde, hvad hun skulle gøre.
Tak for vidneudsagnet. Før vidnet tilbage til fængslet.
Jeg havde intet valg, hr. præsident! Vis mig og mine børn nåde!
Og så ingen skal være i tvivl om den fare, præsidenten var i -
- viser laboratorierapporterne, at kanylen indeholdt dødeligt ricin.
Heldigvis har vi pågrebet 37 medlemmer af Izz-Al-Din-brigaderne.
Alle er fængslet, og alle afhøres i dette øjeblik.
Snart får vi også Ihab.
Yussef, fortæl Walid, at vi finder nevøen på den ene eller anden måde.
Men hvis han tvinger mig til at vente, så hænger jeg dem begge.
Hr. præsident, må jeg rette din opmærksomhed ...
Velkommen hjem.
Jeg går på arbejde.
Skal du være babysitter?
Glem nu ikke udgangsforbuddet, Samira.
Hvis de vil have, at jeg overnatter, ringer jeg.
Min første dag som præsident er næsten overstået -
- og vores nation står stadig.
Det skal nok gå, far.
Se på ham. En gift mand med en smuk kone. Frisk og ung.
Men du må aldrig lade hende tro, at du er tilfreds.
Hun skal altid overveje, om hun gør tilstrækkeligt.
"Måske noget anderledes i aften. Måske noget vildere i aften."
Som din læge fraråder jeg at blande whisky med receptpligtige opioider.
Det er vist tid til aftensmad.
Ved du, hvad dit problem er, Bassam? Du er kedelig.
Jeg begynder at tro, at al den vesterlandske uddannelse -
- har udslettet Al-Fayeed'en i dig.
De har lukket for nettet igen, og de har oprettet flere kontroller.
De virker fast besluttet på at finde og stoppe dig.
De vil straffe dig for angrebet på præsidenten.
Selv om jeg intet havde med det at gøre.
Er du bange?
Ingen ved, at vi er her, bortset fra min onkel.
Vi er midt ude i ødemarken, så ...
Hvad laver du? Åbn.
Samira, du fornærmer Allah.
- Men fornærmer jeg dig? - Ja.
Hold op, Ahmed.
Men vi er gift. Det er meningen, at vi skal være sammen.
Det kommer vi også til. Det lover jeg.
I morgen.
- Det er min brors søn. - Du har ikke noget valg.
De er meget gode til den slags.
De bruger chokgranater. Masser af lyd og lys, men intet blod.
Det gemmer de til hængningen.
Jeg har vist dig, hvor han er.
De vil gøre det, der skal til.
- Behøver jeg at overvære det? - Du kan lukke øjnene, hvis du vil.
Bliv, hvor du er!
Det var det hele.
Cigaret?
Hej.
Jeg har bedt vores ven fra USA om at gøre os selskab -
- eftersom vi har en nyhed, der kunne interessere ham.
For cirka 45 minutter siden -
- pågreb soldater fra præsidentens sikkerhedsafdeling Ihab Rashid -
- og ti af hans tilhængere samt en stor mængde ulovlige våben.
Tak, general. Landet er dig taknemlig.
Jeg er tilfreds. Jeg håber også, at det gælder USA.
Alt, der stopper masseanholdelser, vejspærringer og udgangsforbud -
- glæder absolut USA.
Meget venligt. General?
Klokken 12 i overmorgen hænger vi Ihab Rashid på torvet.
Samtidig vil alle de nævnte foranstaltninger ophøre.
I god tid før pilgrimmene kommer, kan jeg tilføje.
Vil de hænge ham offentligt? Gør de stadig det?
Det deres yndlingstidsfordriv.
- Uden en retssag? - Hvorfor udsætte morskaben?
Bassam? Er der et problem?
Nej ... Jeg ved det ikke.
For udenforstående virker hængning uden retssag -
- som en barbarisk måde at håndtere fjenderne på.
Det er faktisk meget effektivt.
Målet er at sætte en skræk i alle, der vil udfordre vores regime.
Min erfaring er, at en dinglende krop indgyder enorm skræk.
Tak, alle sammen. Mødet er hævet.
- Hallo? - Fauzi, det er Bassam. Du ringede.
Min gamle ven. Jeg hører, at du har sluttet dig til oppositionen.
Særlig rådgiver for præsidenten.
Imponerende. Er der mulighed for, at vi kan mødes?
For to dage siden ville du bare af med mig.
- Okay, fint. Hvornår vil du mødes? - Nu.
Klokken er 22. Jeg skal være sammen med Molly og børnene.
Jeg ved ikke, om det bekymrer dig, men I vil henrette den forkerte.
Det har jeg ikke hørt noget om, men selvfølgelig bekymrer det mig.
Jeg har arbejdet med historien, siden Jamal blev angrebet.
Men ingen kan jo læse noget. Det er umuligt at publicere.
En fik kvinden til at forsøge at dræbe ham, men ikke Ihab Rashid.
Hvis du tror på det, skal jeg bruge et navn, og det nu.
- Jeg har brug for en tjeneste. - Hvad for en tjeneste?
Min datter er blevet anholdt sammen med Ihab.
På det seneste er hun blevet reserveret og mere religiøs -
- men jeg vidste intet om forholdet til Ihab.
Sørg for, at hun kommer hjem, så får du hans navn.
Skal jeg løslade din datter og få hende hjem? Hvordan kan jeg det?
Undskyld. Jeg troede, at du var præsidentens særlige rådgiver.
- Bruger du Skype? - Ja.
Men du har aldrig fløjet? Du har aldrig været væk fra Abbudin?
- Hvorfor skulle jeg det? - Det ved jeg ikke.
For at se ting, lære ting, prøve nye ting ...
Nej. Alt det kan jeg gøre her, bare jeg er forsigtig.
Okay.
Så når jeg kommer hjem i morgen, kan vi vel skype?
- Må jeg spørge dig om noget? - Hvad som helst.
- Ved dine forældre det? - Hvad?
Er du okay?
Jeg fortalte den dommer, der løslod dig, at anholdelsen var en fejl.
At du ikke har noget med Ihab Rashid at gøre.
Men din bil stod ved hans skjulested, så de vil udspørge dig.
Det bedste, jeg kunne finde på, var, at din bil blev kapret af hans folk -
- og at de kørte dig dertil for at plyndre og voldtage dig.
Det er ingen perfekt historie, men du må ikke sige andet til dine venner.
Jeg vil ikke give regeringen en grund til at fængsle dig igen.
Kan jeg regne med, at du spiller med?
Jeg er så glad for at se dig.
Hvad fanden lavede du med de mænd? Ihab Rashid?
Jeg forsøgte at gøre en forskel. Det vil du aldrig kunne forstå.
Vent, Samira!
Har du i det mindste takket ham?
Han er en Al-Fayeed. Jeg skylder ham intet. Tværtimod.
Hun er ung.
Jeg siger til mig selv, at det går over.
Jeg håber bare, at hun overlever det.
- Det gør mig ondt angående din far. - Nej, det gør det ikke.
Jo. Jeg kender hans søn. Han er en af mine gode venner.
Han gjorde mig en tjeneste.
Han fortjener bedre end at blive forulempet af et barn.
Det eneste, jeg fortjener, er det, du lovede mig.
Navnet på den mand, der ville dræbe min bror.
Fair nok.
Jeg ville have scannet dokumenterne og publiceret dem i aften.
I stedet giver jeg dem til dig.
Den mand, der står bag, er Hamid Mahfouz.
Fatmas mand? Han vidnede jo imod Ihab over for rådet.
Du bør nok også kigge på analysen af det, der var i kanylen.
Men afslør ikke mine venner på laboratoriet.
Vi ved allerede, at den indeholdt ricin, ligesom de sagde i nyhederne.
Læs rapporten, og tal med Mahfouz. Så kan du beslutte, hvad du vil gøre.
- Hamid Mahfouz? - Ja.
Jeg er præsidentens bror, Bassam Al-Fayeed.
Jeg er også præsidentens særlige rådgiver.
Fortæl, hvorfor du sidder i fængsel.
Fordi jeg gav min kone Fatma en kanyle med ricin -
- for at dræbe præsidenten, på Ihab Rashids befaling.
Det er ikke årsagen. Hvad er årsagen?
- Jeg stillede dig et spørgsmål. - Og jeg besvarede det.
Nej, du sagde det, de bad dig om at sige. Hvad har de lovet dig?
- Hvem var det? General Tariq? - Tariq har aldrig lovet mig noget.
At de vil henrette Ihab Rashid, og at du bliver frigivet? Glem det.
Du sidder i fængsel, fordi du ved for meget. Du kommer næppe ud igen.
Hvad ved jeg?
I det mindste ...
... ved du, at der ikke er noget ricin i kanylen.
Jeg vil gætte på, at du aldrig har mødt Ihab Rashid.
Ifølge rapporten her var der ikke andet i kanylen end rengøringsmiddel.
Ihab havde ikke spildt sin eneste chance på et rengøringsmiddel.
Hvordan går det med dine børn? Dine to drenge?
Har de sagt noget om dem? Har de sagt, hvor de er?
Har de vist dig et billede?
Jeg er præsidentens bror, Hamid.
Jeg beder dig. Fortæl, hvad der foregår, selv om du ville dræbe ham -
- så lover jeg, at hvad der end sker, så tages der hånd om børnene.
Din bror er djævlen! Din bror ødelagde mit liv.
Jeg ved, at din kone og min bror ...
Din bror kom hjem til mig, når han havde lyst.
Han tog min kone og gjorde, som han havde lyst.
Mine sønner og jeg sad ude i gangen og lyttede til hans stønnen.
Med pistoler mod hovedet.
Da han tog af sted, græd hun, indtil hun ikke havde flere tårer.
Hver eneste uge, igen og igen.
- Du sagde, at hun elskede ham. - Elskede ham?
Vi handlede ind på markedet, da han så hende fra sin luksusbil.
Han udvalgte hende som et stykke kød. Elskede ham?
Hver gang, han gik, badede hun i skoldhedt vand -
- for at fjerne hans lugt fra huden.
En dag kom hun hen til mig og sagde:
"Hvis han kommer en gang til, tager jeg livet af mig."
Så sagde jeg: "Nej, det her er forkert. Vi slår ham ihjel."
"Vi må slå ham ihjel."
Hvad laver du?
Jeg kan ikke klare det uden dig. Og jeg kan ikke lade være med det.
Er du okay? Du ligner en, der har været i krig.
- Beder du mig omsider om at blive? - Jeg trygler dig.
Jeg kan ikke klare det alene.
Hver gang jeg tror, at jeg er nået til bunds i det, er der altid mere.
Jeg har brug for en fornuftig person at tale med, bare én.
Okay, jeg er her.
Vi er her, så længe du har brug for os.
- Så længe, det er sikkert. - Okay.
Okay ... okay.
- Jeg kommer senere. - Hvad? Det er midt om natten.
Jeg må gøre det sikkert.
Det er din bror.
Hvad er der?
Dit lede dyr. Hvad fanden er der med dig?
Du kvæler mig, Bassam. Det er okay, det er min bror.
Du kunne få hvem som helst, men det skulle bare være hende.
Den svageste, den mest ydmyge. Med familien lige ved siden af.
Hvorfor skal du altid kue folk? Har du lært det af far?
Stop! Stop! Hvad har I to gang i?
Du er sindssyg.
- Hvad mener han? - Det angår ikke dig.
Ikke? Jeg vil gerne høre Leilas mening. Skal vi ikke spørge hende?
Jo, det lyder som en god idé.
Nej, det bliver mellem os to.
Jeg ved godt, at du er vred.
Hvis vi bare kunne tale sammen, os to ...
Kom nu.
Kom.
Jeg ved godt, at jeg har gjort slemme ting. Men nu er jeg præsident.
Min kone er hjemme hos mig igen. Du er tilbage i Abbudin med mig.
Jeg vil ændre mig, og det her vil aldrig gentage sig.
Hvorfor er det, at jeg ikke tror på det?
Om mindre end 24 timer vil du hænge en uskyldig mand.
Nej. Ihab Rashid er ikke uskyldig.
Jo, i det her. Han havde intet med hende at gøre.
Dit vidne blev truet, og beviserne er falske.
Det er Tariqs ansvar. Det kender jeg ikke nødvendigvis til.
- Hold op! - Det er lige meget med beviserne.
Lad os sige, at der ingen beviser er. Gør det nogen forskel?
Han vil styrte min regering. Uanset er han skyldig i noget.
Det er ikke sådan, det fungerer!
Det her er det 21. århundrede. Verden ser på, og du bliver opdaget.
Når folk hører, at du har dræbt denne rockstjerne af en rebelleder -
- for en forbrydelse, han ikke begik, bliver der revolution.
Så hænger de dig og din søn. De hænger mig, hvis jeg stadig er her.
Og ikke et eneste land vil forhindre dem.
Hvad vil du have, at jeg skal gøre? Sig, hvad jeg skal, så gør jeg det.
De bygger galgen. Byen venter på pilgrimmene.
Hele verden ser på, som du siger.
Hvad synes du, at jeg skal gøre? Åbne fængslerne og løslade alle?
Ja. Det ville være en start.
Der blæser nye vinde i Abbudin.
Præsident Jamal Al-Fayeed, der har været på posten i en uge -
- løslod i dag 30 politiske fanger og tilstod -
- at fængslingerne byggede på fejlagtige oplysninger om -
- at lederen stod bag et mordforsøg på præsidenten.
Du må beklage. Du er nødt til at sige undskyld.
De to børn har allerede mistet deres mor.
Jeg må vide, at der bliver taget hånd om dem. Det må du garantere.
Penge, uddannelse. En million dollar i en fond. Uopsigelig.
Det er lidt af en aftale, du forhandler på plads, bror.
Og hvad får jeg?
Du får mig, her hos dig. Jeg hjælper dig med at få styr på tingene.
Og så får du en krop at hænge.
Er alt i orden? Ordnede du det, der skulle ordnes, med Bassam?
Det var ikke noget. En forbigående storm.
Vi er brødre. Brødre skændes.
Det var ikke noget.
Tekster: Lasse Petersen www.sdimedia.com
Bedøm denne undertekst på www.osdb.link/3rc3y Hjælp andre brugere til vælge den bedste undertekster